PATVIRTINTA

Lietuvos Respublikos finansų ministro

2014 m. gruodžio 30 d. įsakymu Nr. 1K-499

(Lietuvos Respublikos finansų ministro 2016 m. d. įsakymo Nr.

redakcija)

**2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS**

**STEBĖSENOS RODIKLIŲ SKAIČIAVIMO APRAŠAS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Rodiklio kodas | Rodiklio pavadinimas | Matavimo vienetai | Sąvokų apibrėžtys | Apskaičiavimo tipas | Skaičiavimo būdas | Duomenų šaltinis | Pasiekimo momentas | Institucija |
| 1 | 2 | 3 | 4 | 5 | 6 | 7 | 8 | 9 |
| P.N.825 | „Sukurti nauji ir (ar) atnaujinti gaminių, paslaugų ar procesų prototipai“ | Skaičius | Prototipas – tai originalus modelis, sukonstruotas taip, kad jame būtų visos naujo produkto techninės charakteristikos ir eksploatacinės savybės (Frascati vadovas, OECD, 2002).  Prototipas sukuriamas ir (ar) atnaujinamas ikiprekybinio pirkimo II etapu, todėl stebėsenos rodiklis skaičiuojamas, kai yra įgyvendinami ikiprekybinio pirkimo II ir (arba) III etapai.  Gaminys – materialus, apčiuopiamas dalykas, tai, kas gauta po gamybos proceso.  Paslauga – veikla, patenkanti į paslaugų veiklos rūšis pagal Ekonominės veiklos rūšių klasifikatorių (2 redakcija), patvirtintą Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 „Dėl Ekonominės veiklos rūšių klasifikatoriaus patvirtinimo“.  Procesas – tai tarpusavyje susijusių, vienas kitą veikiančių veiksmų visuma. | Automatiškai apskaičiuojamas | Sumuojami sukurtų naujų ir (ar) atnaujintų gaminių, paslaugų ar procesų prototipai per projekto veiklų įgyvendinimo laikotarpį | Pirminiai šaltiniai: prototipo brėžiniai, aprašymai, prototipo (po trečiojo ikiprekybinio pirkimo etapo (inovatyviojo produkto bandomosios partijos sukūrimas)) priėmimo-perdavimo aktai tarp paslaugos teikėjo ir perkančiosios organizacijos, bandymų protokolai, inovatyviojo produkto bandomosios partijos sukūrimą pagrindžiantys dokumentai ir (ar) kiti dokumentai, patvirtinantys gaminių, paslaugų ar procesų prototipų sukūrimą ir (ar) atnaujinimą.  Antriniai šaltiniai: mokėjimo prašymai. | Stebėsenos rodiklis laikomas pasiektu, kai projekto veiklų įgyvendinimo pabaigoje parengiami prototipo brėžiniai, aprašymai, prototipo (po trečiojo ikiprekybinio pirkimo etapo (bandomosios partijos sukūrimas)) priėmimo-perdavimo aktai tarp paslaugos teikėjo ir perkančiosios organizacijos, bandymų protokolai, inovatyviojo produkto bandomosios partijos sukūrimą pagrindžiantys dokumentai ir (ar) kiti dokumentai, patvirtinantys projekto veiklų įgyvendinimo metu pasiektą stebėsenos rodiklio reikšmę. | Už stebėsenos rodiklio pasiekimą ir duomenų apie pasiektą stebėsenos rodiklio reikšmę teikimą antriniuose šaltiniuose yra atsakingas projekto vykdytojas. |
| R.N. 835 | Įvykdytas inovatyvusis viešasis pirkimas | Skaičius | Inovatyvusis viešasis pirkimas – kaip ši sąvoka apibrėžta Inovatyviųjų viešųjų pirkimų gairėse, patvirtintose Lietuvos Respublikos ūkio ministro 2014 m. gruodžio 29 d. įsakymu Nr. 4-938 „Dėl Inovatyviųjų viešųjų pirkimų gairių patvirtinimo“.  Inovatyvusis viešasis pirkimas laikomas įvykdytu, kai yra pasirašoma sutartis tarp perkančios organizacijos ir tiekėjo (inovatyviojo pirkimo laimėtojo). | Automatiškai apskaičiuojamas | Sumuojami 3 metus po projekto veiklų įgyvendinimo laikotarpio pabaigos įvykdyti inovatyvieji viešieji pirkimai. | Pirminiai šaltiniai: inovatyviojo viešojo pirkimo dokumentacija, pasirašytos sutartys su tiekėjais (inovatyviųjų pirkimų laimėtojais).  Antriniai šaltiniai: ataskaita po projekto finansavimo pabaigos. | Stebėsenos rodiklis laikomas pasiektu, kai projekto vykdytojas gavęs trečiojo ikiprekybinio pirkimo etapo (inovatyviojo produkto bandomosios partijos sukūrimas) rezultatą per 3 metus po projekto veiklų įgyvendinimo pabaigos pateikia įvykdytų inovatyviųjų viešųjų pirkimų sutartis su tiekėjais (inovatyviųjų pirkimų laimėtojais). | Už stebėsenos rodiklio pasiekimą ir duomenų apie pasiektą stebėsenos rodiklio reikšmę teikimą antriniuose šaltiniuose yra atsakingas projekto vykdytojas. |